Урмас От

У́рмас От (; , , ЭССР, СССР — , , Эстонія) — савецкі і эстонскі спявак і тэлежурналіст.

 Біяграфія 
Урмас От пачаў сваю кар’еру ў 1980-я на Эстонскім тэлебачанні ў якасці дыктара навінавай праграмы «Актуальная камера». У 1981—1983 паралельна з дыктарскай працай быў вядоўцам папулярнай музычнай перадачы «Азбука эстрады» ().

Праславіўся пад канец 1980-х у эпоху перабудовы, працуючы вядоўцам папулярнай праграмы «Тэлевізійнае знаёмства» (; 1986—1993), якая транслявалася як па Эстонскім тэлебачанні, так і па Цэнтральным тэлебачанні СССР. У 1984 здымаўся ў фільме «Дзве пары і самота» ў ролі Карла.

У 1992—1998 вёў перадачу «Карт-бланш» на Эстонскім тэлебачанні, у 1998—1999 быў вядоўцам
нізкі перадачаў-інтэрв’ю «Урмас От з…» на расійскім тэлеканале «РТР».

У 1998 перанёс першы інфаркт, а праз год стаў выпадковай ахвярай злачыннага нападу на аўтастаянцы, падчас якога атрымаў 9 нажавых раненняў.

У 2001 От вёў перадачу «Жнівеньскае святло» () на Эстонскім тэлебачанні.

У 2003—2004 выступаў у ролі каментатара ў перадачы «Найлепшыя шоу свету з Урмасам Отам» на расійскім тэлеканале REN-TV.

У 2003—2006 быў вядоўцам перадачы «Happy Hour» на прыватным эстонскім тэлеканале «Kanal-2», аднак быў вымушаны спыніць уласную тэлевізійную кар’еру з прычыны хваробы.

2 апошнія гады жыцця Урмас От хварэў на лейкемію, аднак да самай аперацыі не спыняў працы. З 2007 да чэрвеня 2008 года вёў перадачу «У межах прыстойнасці» на рускамоўным канале Эстонскага радыё Raadio 4.

Памёр ад інфаркту міякарду 17 кастрычніка 2008 у клініцы Тартускага ўніверсітэта, праз тыдзень па паспяховай аперацыі па перасадцы касцявога мозгу.

Урмас От не быў жанаты і не меў дзяцей.

 Прэміі і ўзнагароды 
 Прэмія Саюза журналістаў СССР за серыю перадачаў-інтэрв’ю «Тэлевізійнае знаёмства» (1988)
 Кавалер Ордэна Белай зоркі 4-й ступені (2005)
 «Гербавы знак Таліна» за заслугі ў развіцці журналістыкі і нацыянальнай культуры (2008)

 Бібліяграфія 
Урмас От быў суўладальнікам выдавецтва SE&JS, якое выдала наступныя яго кнігі:
 «Плэйбэк» (Playback, 1994)
 «Карт-бланш» (Carte Blanche, 1995) — зборнік інтэрв’ю са знакамітасцямі, якія аўтар браў у сваёй перадачы «Карт-бланш»
 «Анкор! Неэмэ Ярві» (Encore! Neeme Järvi, 2001) — пра дырыжора Дэтройцкага сімфанічнага аркестра эстонца Неэмэ Ярві
 «Сэплэйс» — асабістая кніга пра Эрыке Салумяэ (Isikuraamat Erika Salumäest «Surplace», 2002) — пра двухразовую алімпійскую чэмпіёнку па веласпорце і дэпутатцы эстонскага парламента Эрыке Салумяэ
 «Ан фас» — асабістая кніга пра Варда Румесэне (Isikuraamat Vardo Rumessenist «En face», 2002) — пра эстонскага піяніста, музыказнаўцу і палітыка Варда Румесэнэ
 «Асмеры. У двайным люстэрку» (Asmerid. Topeltpeeglis, 2007)

Катэгорыя:Тэлевядучыя СССР
Катэгорыя:Тэлевядучыя Эстоніі
Катэгорыя:Памерлі ад інфаркту міякарда